ΓΡΑΠΤΗ ΕΡΩΤΗΣΗ E-2215/99

υποβολή: Enrico Ferri (PPE-DE) προς την Επιτροπή

(29 Νοεμβρίου 1999)

Θέμα: Κωδικοποιημένη προβολή των προγραμμάτων της RAI και ελεύθερη κυκλοφορία τωνπηρεσιών

Η RAI συνεχίζει την πάγια πλέον πρακτική της να προβάλλει κωδικοποιημένες, για τους κατοίκους του εξωτερικού, ορισμένες ταινίες, αθλητικά γεγονότα και άλλα τηλεοπτικά προγράμματα που παρακολουθούνται με ενδιαφέρον.

1. Θα μπορούσε η Επιτροπή να απαντήσει εάν:

α) με βάση τις αρχές της ελεύθερης αγοράς, είναι αποδεκτή η κωδικοποιημένη προβολή προγραμμάτων για τους κατοίκους του εξωτερικού, και τούτο σε πλήρη παραβίαση της αρχής της ελεύθερης κυκλοφορίας τωνπηρεσιών που κατοχυρώνεται στο άρθρο 49 (πρώην άρθρο 59) της Συνθήκης ΕΚ;

β) η στάση αυτή, η οποία γεννά διακρίσεις εις βάρος των κατοίκων του εξωτερικού και άλλων κοινοτικών πολιτών είναι ακόμη πιο καταδικαστέα, όταν συνεκτιμηθεί το γεγονός ότι οι πολίτες που πλήττονται από την ύπαρξη των συνόρων δεν μπορούν, ακόμη και αν το θέλουν, να αγοράσουν αποκωδικοποιητή;

γ) η στάση αυτή βρίσκεται σε πλήρη αντίθεση προς το γράμμα και το πνεύμα του άρθρου 3α της οδηγίας για την τηλεόραση χωρίς σύνορα, η οποία ορίζει ότι κάθε κράτος μέλος μπορεί να επιβάλλει την «ευκρινή» προβολή γεγονότων ιδιαίτερης σημασίας; Πράγματι, τα γεγονότα που η Ιταλία έχει χαρακτηρίσει «καθολικά» βάσει του άρθρου 3α (π.χ. τους ποδοσφαιρικούς αγώνες της Εθνικής, τις συναντήσεις για τα ευρωπαϊκά κύπελλα και τα γκραν πρι της Φόρμουλα 1), αυτά ακριβώς τα γεγονότα η Ιταλία τα κωδικοποιεί όταν πρόκειται να προβληθούν στο εξωτερικό"

δ) η στάση αυτή είναι, επιπλέον, ασυμβίβαστη με την αποστολή δημόσιαςπηρεσίας που επιτελεί η εν λόγω επιχείρηση η οποία,π' αυτή της την ιδιότητα, λαμβάνει κρατική ενίσχυση (τηλεοπτικό τέλος), που αποτελεί αντικείμενο εξέτασης από την Επιτροπή;

2. Θα μπορούσε επίσης η Επιτροπή να διευκρινίσει εάν θεωρεί σκόπιμο και αναγκαίο να αναληφθούν ειδικές κοινοτικές πρωτοβουλίες, ώστε να αποφεύγεται η κωδικοποίηση ραδιοτηλεοπτικών προγραμμάτων και γενικότεραπηρεσιών που προορίζονται για το εξωτερικό, η οποία στερεί τον καταναλωτή από το δικαίωμα ευχερούς και τακτικής πρόσβασης, και τούτο προκειμένου να εξαλειφθεί μια κατάσταση η οποία αναντίρρητα δημιουργεί διακρίσεις και δυσχεραίνει σοβαρά τηνλοποίηση της εσωτερικής αγοράς και την αντίληψη των πολιτών για έναν πραγματικό χώρο χωρίς σύνορα;

Απάντηση του κου Bolkestein Εξ ονόματος της Επιτροπής

(19 Ιανουαρίου 2000)

Η Επιτροπή αναγνωρίζει τον καίριο χαρακτήρα του προβλήματος που θίγει ο αξιότιμος βουλευτής στο πλαίσιο της λειτουργίας της εσωτερικής αγοράς καθώς και,πό το φως των πολυάριθμων επιστολών διαμαρτυρίας που έλαβε σχετικά, το ενδιαφέρον που παρουσιάζει το θέμα ως απτή αντίληψη για τους πολίτες της ύπαρξης ενός χώρου χωρίς σύνορα.

Η Επιτροπή δεν έχει ωστόσο σήμερα στη διάθεσή της όλα εκείνα τα στοιχεία που θα της επιτρέψουν να δώσει ενδεδειγμένες ικανοποιητικές απαντήσεις στα ερωτήματα που θέτει ο αξιότιμος βουλευτής.

Προκειμένου να αποκτήσει αυτά τα στοιχεία, θαποβάλει προσεχώς αίτημα στις ιταλικές αρχές για την παροχή πληροφοριών.

Υπό το φως των στοιχείων που θα έχει στη διάθεσή της, η Επιτροπή θα είναι σε θέση να αξιολογήσει καλύτερα τη σκοπιμότητα ανάληψης πρωτοβουλιών ενδεχομένως γι'αυτό το θέμα.